ufm dritte Biud isch när zHuus rächts u links drvor risegross dr Bluemetopf mit Schlangemuschtr mit dr 'schöne' Frou (aso so wärs dänkt gsi. ufm biud hetsi när abr reichlech  hässlech usgseh). im Hingrgrund gsehtme e düschtere Garte, u dunkli Wouche wo nume nöime Liecht dürelö, so dases grad ufd Bluemefrou faut use wine Erschinig belüchtet. links drvor steit dr Typ vo vorhär, wo vor Verzückig hiigrisse ufd Chnü faut. hehe.     ds hani abr gchlauet vom Falconet. dä het ä  Statue  gmacht (siehe Foto vor Statue links odr im gröser  hie) zum Mythos Pygmalion. u dä - dr Mythos - het Falconet säubr scho nöime gchlauet, nämlech - wi chönts o angrs si - bide 'Metamorphose' vom Ovid. im 10. Buech vode Metamorphose schribter vomne Künschtler namens Pygmalion wosech us Eufebei e Statue gmacht het wo so schön isch gsi dasersech ise vrliebt het u dVenus afleht se zbeläbe. (1) fürd Originalpassage vom Mythos uf dütsch eifach hie klicke: pdf-Datei. u witeri Biudr zum Mythos, Umsetzige vo diverse Künschtler (u. a. Jean-Léon Gerôme, Rodin odr Magritte) gits  hie.